[{"text_idx": "#000000", "text": "Manteisio ar Ffenomenon y Podlediad"}, {"text_idx": "#000002", "text": "Mae\u2019r podlediad yn atgyfodi. Yn ganlyniad cyfres o ddamweiniau difyr yn y 00\u2019au cynnar, mae fformat y podlediad wedi prifio ac yn cael ei dderbyn fel ffurf gyffredin o adloniant bellach \u2013 a\u2019r un mwyaf democratig gellir dadlau."}, {"text_idx": "#000004", "text": "Os nad ydych chi\u2019n dyst i\u2019r ffenomenon clywedol cludadwy eto, yna rydych chi\u2019n colli allan! Mae yna sawl rhaglen gwrando ar bodlediadau gwych i roi tro arnynt, gelwir yn pod-ddalwyr (podcatchers)."}, {"text_idx": "#000005", "text": "Mae Apple yn rhoi cefnogaeth swyddogol \u2013 ac yn brif geidwad \u2013 i\u2019r cyfrwng ers tro, gydag adran podlediadau iTunes. Bellach mae Google wedi rhyddhau rhaglen podlediad swyddogol, sydd yn argoeli\u2019n dda i ddefnyddwyr Android."}, {"text_idx": "#000007", "text": "Ond mae\u2019r gwir unigoliaeth yn dod gyda\u2019r podlediadau llai, rhai sy\u2019n cael eu staffio gan un neu ddau berson, yn cael eu recordio mewn ystafell wely yn aml \u2013 esiampl dda fydda Minty\u2019s Gig Guide to Cardiff, ble mae\u2019n cyfweld cerddorion ar wahanol gyfnodau yn eu gyrfa o\u2019i stiwdio (neu\u2019r \u2018ystafell wely\u2019 fel mae\u2019n cyfaddef yn frwdfrydig)."}, {"text_idx": "#000008", "text": "Braint arall sydd gan bodledwyr ydy\u2019r mynediad i ddata cyfoethog am ddemograffeg y bobl sydd yn gwrando ar y podlediad \u2013 sydd yn aml yn cael ei gyfoethogi gyda chymuned cyfryngau cymdeithasol agos. Mae llawer o bodlediadau yn ddibynnol ar arddull cyfweliad ar gyfer cynnwys, ac mae cyflwynwyr yn aml yn awyddus iawn i groesawu elusennau i ddod i siarad am eu hachos. Bu Scroobius Pip, podlediwr a\u2019r cerddor, yn cyfweld a\u0302 Natalie Clapshaw yn ddiweddar o\u2019r elusen anafiadau i\u2019r ymennydd, Headway, ar ei bodlediad Distraction Pieces. Mae Radio Cardiff hefyd yn cyflwyno sioe reolaidd i elusennau gael trafod eu gwaith."}, {"text_idx": "#000009", "text": "Un o\u2019r pethau gorau am y cyfrwng ydy bod y gwrandawyr yn teimlo cysylltiad yn aml. Mae gwrandawyr wedi cadw amser arbennig yn ystod y dydd, i ddysgu rhywbeth diddorol am y byd wrth ddodi\u2019r clustffonau ymlaen a gwrando."}, {"text_idx": "#000011", "text": "Yr opsiwn hawsaf ydy defnyddio\u2019r rhaglen Anchor. Mae posib recordio gyda ffo\u0302n clyfar, golygu ar eich cyfrifiadur, a chyflwyno\u2019ch podlediad i iTunes ac, o fan hyn, yr holl pod-ddalwyr eraill, gydag un neu ddau glic."}, {"text_idx": "#000012", "text": "Fel arall, gellir defnyddio\u2019r rhaglen cyfrifiadur Virtual DJ, sydd yn cynnwys cymysgu aml sianel, i gyd am ddim. Mae\u2019r gwasanaeth gwe Podbean yn cynnig gwe-letya podlediad yn rhad/am ddim, mae Mixcloud yn gwneud hynny hefyd. Os oes gennych chi gyfrif Apple, mae\u2019n hawdd cyflwyno\u2019ch porth RSS i iTunes, ac o\u2019r pwynt yma mae\u2019r byd yn agored i chi."}, {"text_idx": "#000013", "text": "Mae gan ProMo-Cymru brofiad yn cyflwyno hyfforddiant podlediad ac wedi datblygu podlediad i bobl ifanc mewn cydweithrediad a\u0302 Radio Platfform. Mae Strangetown wedi\u2019i greu i wefan theSprout ar gyfer pobl ifanc yng Nghaerdydd. Gellir gwrando ar y rhaglenni diweddaraf wrth sgrolio i waelod tudalen cartref y Sprout neu ar dudalen Radio Platfform ar wefan Canolfan Mileniwm Cymru."}, {"text_idx": "#000014", "text": "Os hoffech gymorth i sefydlu Podlediad yna byddem yn hapus iawn i drafod sut gall ProMo-Cymru helpu gyda hyfforddiant. Cysylltwch: arielle@promo.cymru"}, {"text_idx": "#000015", "text": "Gair o gyngor: os ydych chi\u2019n cychwyn podlediad cynnar, nid chi fydd yr unig un. Gan ei bod yn llawer haws i wneud hyn bellach, mae pawb yn dewis gwneud. Bydd rhaid i chi ddeall y diweddaraf yn yr arena glywedol yma \u2013 lle da i wneud hyn ydy gyda chylchlythyr Hot Pod Nick Quah a Nieman Lab."}]